Erős altató
Egy fickó elmegy az orvoshoz, és elkezd panaszkodni: - Doktor úr, segítsen rajtam, egyszerűen nem bírok aludni! Olyan környéken lakom, ahol egy csomó kutya lakik. Amikor lefeküdnék aludni, valamelyik mindig rázendít, aztán az egész falka ott ugat az ablakom alatt egész éjjel. Az orvos kivesz a szekrényből egy fiolát. - Szerencséje van. Most kaptam ezt a szuper erős altatót, meglátja, ettől nyugodt lesz az éjszakája. Két hét múlva visszajön a páciens, ha lehet, még fáradtabbnak tűnik. - Na mi van, nem használt az altató? - kérdezi az orvos meghökkenve. - Szörnyű, doktor úr. Mire végre elkapom az összes kutyát, és letuszkolom a torkukon, vége van az éjszakának... 